Al-Haram

Al-Haram-moskeen (arabisk المسجد الحرام, Den hellige moskeen), også kjent som Masjid al-Haram, er en stor moské som ligger rundt Kaba i Mekka. Dette er ifølge tradisjonen stedet der Abraham og Ismael bygde den første helligdommen til guds ære. Her samler muslimske pilegrimer fra hele verden seg i hajjtiden. 

Moskéområdet dekker 356 800 kvadratmeter og har plass til 600.000 til 820 000. På 2000-tallet begynte myndighetene å utvide moskeen med 400.000 m2 slik at den skal få en kapasitet på 2 millioner pilegrimer. På 1960-tallet kom det omkring 200.000 pilegrimer til hajj, i 1977 kom over 1 million. 

Okkupasjonen i 1979

Den første dagen i år 1400 etter islamsk kalender (20. november 1979) tok flere hundre bevæpnede religiøse opprørere kontroll over moskeen. Det var omkring 50.000-100.000 bedende muslimer på området. Moskeen ble frigjort etter to ukers kamp med bruk spesialstyrker, stridsvogner og artilleri, og påfølgende skader på bygget.National Geographic, september 1980, vol 158, nr 3, s.313. Hendelsen skal ha vært en viktig inspirasjon for Osama bin Laden og en begynnelsen på hans motstand mot landets regime.

 Referanser 

Kategori:Byggverk fullført i 638
Kategori:Moskeer i Saudi-Arabia